Diari Oficial de la Generalitat Valenciana


Sumari del DOGV 8345, del 24-07-2018 (2018/6768)

Notificació de la sentència dictada en el procediment ordinari número 171/2017.
-------------------------------------------------------------------------------

### Dades del document

Número de DOGV
:   8345

Data del DOGV
:   24-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6768


Organisme emissor
:   Jutjat de Primera Instància i Instrucció Número 7 d'Alzira

Tipus de document
:   Edicte

Notificació de la sentència dictada en el procediment ordinari número 171/2017. [2018/6768]  
Amparo Martínez Pellicer, lletrada de l'Administració de justícia del Jutjat de Primera Instància número 7, certifique que, en les actuacions referenciades, s'ha dictat la resolució que, copiada en el que és necessari, diu el següent:  
Judici: procediment ordinari número 171/2017.  
Part demandant: Bankia, SA.  
Part demandada: Alejandro García Carmona i Juana Carmona Villarta.  
En el judici referenciat, s'ha dictat la resolució l'encapçalament i la dispositiva de la qual són els següents:  
  
«Procediment: procediment ordinari número 171/2017.  
De: Bankia, SA.  
Procuradora: Carmina Oliver Ferrandis.  
Contra: Juana Carmona Villarta i Alejandro García Carmona.  
Sentència número 54/2018  
Alzira (València), 31 de maig de 2018  
Amparo Bolinches Fenollosa, magistrada titular del Jutjat de Primera Instància i Instrucció número 7 d'Alzira, he vist aquestes actuacions de judici ordinari número 171/2017, seguides davant d'aquest jutjat a instàncies de l'entitat Bankia, SA, representada per la procuradora Carmina Oliver Ferrandis i assistida pel lletrat senyor García-Romeu Palomares, contra Alejandro García Carmona, en situació processal de rebel·lia; en exercici d'una acció declarativa, i basant-se en els següents:  
  
Dispositiva  
Estime la demanda formulada per Bankia, SA, representada per la procuradora Carmina Oliver Ferrandis, contra Alejandro García Carmona, en situació processal de rebel·lia, i efectue els pronunciaments següents:  
1. Declare el venciment anticipat de l'obligació de devolució del préstec que se li va concedir en l'escriptura de data 21 de juliol de 2000.  
  
2. Declare la pèrdua del termini concedit al seu dia als deutors i el dret de Bankia, SA, a reclamar, de forma anticipada, la totalitat del capital que reste per tornar-se de l'entregat al seu dia, en concepte de préstec al demandat, més els interessos que corresponguen.  
  
3. Faig condemna expressa a costes a la part demandada.  
Contra aquesta, es pot interposar un recurs d'apel·lació, que s'ha d'interposar en el termini de vint dies des de la notificació corresponent. De conformitat amb el que disposa la disposició addicional 15a de la Llei orgànica del poder judicial, introduïda per la Llei orgànica 1/2009, de 3 de novembre, per a admetre a tràmit el recurs d'apel·lació serà requisit imprescindible que, a l'interposar-lo, s'haja consignat en l'entitat Banco Santander i en el compte de dipòsits i consignacions d'aquest jutjat i procediment, la suma de cinquanta euros (50 ?).  
Igualment, per a presentar un recurs d'apel·lació, haurà de pagar, amb caràcter previ, la taxa judicial estatal que estableixen els articles 2, apartat e, 5 apartat f, 6, 7 i 8 de la Llei 10/2012, de 20 de novembre (BOE 21.11.2012), per mitjà del model 696 que estableix l'Orde HAP/2662/2012, de 13 de desembre (BOE 15.12.2012).  
Aquesta és la meua sentència, que pronuncie, mane i firme, Amparo Bolinches Fenollosa, magistrada titular del Jutjat de Primera Instància i Instrucció número 7 d'Alzira. En done fe.»  
Atés que es desconeix el domicili o la residència actuals de la part demandada, per providència de data de hui, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat publicar aquest edicte en el tauler d'anuncis del jutjat i si és el cas en el Diari Oficial de la Generalitat Valenciana per a portar a efecte la diligència de notificació de la sentència al demandat Alejandro García Carmona.  
  
Alzira, 11 de juliol de 2018.- La lletrada de l'Administració de justícia: Amparo Martínez Pellicer.